钦定古今图书集成/历象汇编/庶征典/第131卷 > 王充论衡 > 《汝水涨溢说》秦观
## 钦定古今图书集成/历象汇编/庶征典/第131卷 > 王充论衡 > 《汝水涨溢说》秦观

汝南风物甚美，但入夏以来，水潦为患，异时道路化
为陂池。汝水涨溢，城堞危险，湿气薰蒸，殆与吴越间
不异，郡人岁岁如此。《汉书》称“汝南有鸿隙陂，翟方进
为相，始奏罢之，郡人怨之。”窃意鸿隙陂者，非特灌溉
之利，茭芡蒲鱼之饶，实一郡潴水处也。大陂既废，水
无归宿，则自然散漫为害。又《水经》称：“汝水至汝南郡”
西北，枝左别出一枝，又屈而东转南，形如垂瓠，故号
“悬瓠城。”今汝水故道已亡，惟存别枝，水潦暴降，则有
泛溢之患，亦其势然也。在汉时为豫州刺史治之。诸
邑皆春秋时沈江道柏之国，事迹甚多，未睱为作记，
文字可检。